《汪希周料兵淮楚》
明代·郑善夫

白马清秋出上京，勾陈光照亚夫营。中原天子亲提剑，南国楼夫远募兵。

消息秪愁千里草，逋逃新恨九江城。汉家历数元无极，吴楚猖狂终自平。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。